Ehdotus neuvoston asetukseksi (EY) rasva-alan yhteisestä markkinajärjestelystä annetun asetuksen 136/66/ETY muuttamisesta /* KOM/98/0171 lopull. - CNS 98/0098 */



Virallinen lehti nro C 136 , 01/05/1998 s. 0020



Ehdotus neuvoston asetukseksi (EY) rasva-alan yhteisestä markkinajärjestelystä annetun asetuksen 136/66/ETY muuttamisesta (98/C 136/08) KOM(1998) 171 lopull. - 98/0098(CNS) (Komission esittämä 19 päivänä maaliskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että komissio esitti helmikuussa 1997 neuvostolle ja Euroopan parlamentille oliivi- ja oliiviöljyalaa koskevan tiedonannon, jossa esitettiin johtopäätös rasva-alan nykyisen yhteisen markkinajärjestelyn uudistamisen tarpeesta; tästä tiedonannosta sekä siinä mainituista uudistusvaihtoehdoista on keskusteltu yhteisön toimielimissä; uudistuksen tarpeellisuudesta ollaan oltu yhä enemmän samaa mieltä; parhaan lähestymistavan määrittelemiseksi on kuitenkin välttämätöntä, että käytettävissä on luotettavampia tietoja erityisesti oliivipuiden määrästä yhteisössä, oliivitarhojen pinta-aloista ja tuotoksista; ottaen huomioon tietojen keräys- ja analysointitöiden toteuttamiseen tarvittava aika komissio on sitoutunut esittämään uudistusehdotuksen vuoden 2000 aikana, jotta sitä voidaan soveltaa markkinointivuodesta 2001/2002, kokemus on osoittanut, että tietyt nykyisen yhteisen markkinajärjestelyn mukautukset on tarpeen tehdä piakkoin, jotta vähennetään alan toimijoiden ongelmia, parannetaan valvontaa kansallisen hallinnon tasolla ja taataan parempi yhteisön talousarvion suoja; olisi säädettävä tarpeellisista mukautuksista nykyiseen yhteiseen markkinajärjestelyyn ja vahvistettava asianomaiset hinnat ja määrät markkinointivuosiksi 1998/1999-2000/2001, asetuksen N:o 136/66/ETY (1) 5 artiklassa säädetään kiinteästä tuotantotuesta tuottajille, joiden keskituotanto on enintään 500 kilogrammaa; kyseisen toimenpiteen tavoitteena oli erityisesti tukioikeuden valvontaan liittyvän hallinnollisen kuormituksen helpottaminen; tuotantotukijärjestelmän muuttumisen takia ja erityisesti järjestelmän aiheuttamista menoista pientuottajille maksetun osan kasvamisen ja tuen tason nousun vuoksi kahden tuen järjestelmä on johtanut petoksiin; tämän vuoksi on poistettava erityisesti pientuottajille suunnattua tukea koskevat säännökset, tuotantotuen tasapainottamismekanismi perustuu nykyisin koko yhteisöä koskevaan taattuun enimmäismäärään; kyseistä taattua enimmäismäärää olisi lisättävä tuotannon kehityksen huomioon ottamiseksi, taattu enimmäismäärä olisi jaettava tuottajajäsenvaltioiden kesken vastuullisen tuotantotason edistämiseksi kussakin jäsenvaltiossa; kyseisen jaon olisi perustuttava lähinnä tuotantoon edustavan viitejakson aikana suurimman ja pienimmän tuotannon vuosia huomioon ottamatta; olisi kuitenkin otettava huomioon aikaisemmin pientuottajille myönnettyjen tukien jakautuminen ja Espanjan ja Portugalin oliivitarhojen mahdollisuudet, Euroopan unionin tuottajien välisen solidaarisuuden takaamiseksi edelleen ylittyvät kansalliset taatut enimmäismäärät olisi korvattava tarvittaessa muiden jäsenvaltioiden käytettävissä olevilla määrillä taatun enimmäismäärän rajoissa, oliivinviljelijöille kuuluu tuotantotuki; kyseisten tuottajien olisi saatava tämä tuki kokonaisuudessaan sanotun kuitenkaan rajoittamatta yhteisön sääntelyssä säädettyjä erilaisia alennuksia tai vähennyksiä, kulutustukea ei voida lisätä ilman petosriskiä eikä se ole tehokas nykyisellä tasolla; sitä on aikaisemmin vähennetty voimakkaasti ilman kielteisiä vaikutuksia oliiviöljyn kulutukseen yhteisössä; sen lopettamisen ansiosta voitaisiin lisätä tuotantotukijärjestelmän valvontaa erityisesti neuvoston asetuksessa (ETY) N:o 2262/84 (2) säädettyjen tarkastustoimielinten kautta; tämän vuoksi on kumottava oliiviöljyn kulutustukea koskevista yleisistä säännöistä 19 päivänä joulukuuta 1978 annettu neuvoston asetus (ETY) N:o 3089/78 (3), on aiheellista säilyttää säännökset oliiviöljyn kulutuksen edistämiseksi jäsenvaltioissa ja kolmansissa maissa ja tarkentaa ja vahvistaa niitä; kyseisten toimenpiteiden tarkoituksena on tasapainottaa markkinatilannetta ja tämän vuoksi niihin liittyvät menot on syytä katsoa yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4) 3 artiklassa tarkoitetuiksi interventioiksi; kyseiset säännökset aiheuttavat tiettyjä teknisiä mukautuksia neuvoston asetukseen (ETY) N:o 1970/80 (5); kyseinen asetus on syytä kumota ja yhdistää sen säännökset asianmukaisesti muutettuina asetukseen 136/66/ETY, julkisten interventio-ostojen järjestelmä kannustaa tuotantoon, joka saattaa aiheuttaa epätasapainoa markkinoilla; oliiviöljyn tarjonnan säätelyä koskevan tavoitteen saavuttamiseksi on syytä lopettaa interventio-ostot ja käyttää neuvoston asetuksessa (EY) N:o 952/97 (6) tarkoitettujen tunnustettujen tuottajaryhmien tai niiden liittojen tekemien yksityisten varastointisopimusten järjestelmää; tämän vuoksi viittaukset interventiohintaan olisi poistettava tai korvattava, asetuksen N:o 136/66/ETY liitteessä olevissa oliiviöljyn luokkien määritelmissä viitataan organoleptiseen arviointiin, jossa arvo riippuu erityisestä menetelmästä; aistinvaraisen määrityksen menetelmiä on parannettu hiljattain, mutta niissä on luonnostaan edelleen tietty subjektiivisuuden riski; kyseistä määritelmää olisi muutettava, jotta tarvittaessa voidaan käyttää tehokkaampia määritysmenetelmiä, jotta oliiviöljyn tuotannon tuntemusta ja valvontaa tehostettaisiin tuottajan tasolla, markkinointivuosina 1998/1999-2000/2001 on tarpeen kiinnittää erityistä huomiota oliivirekisteriin liittyviin töihin; saatujen kokemusten huomioon ottamiseksi oliivirekisteriä olisi kehitettävä kohti muussa viljelyssä jo käyttöön otettua yhdennettyä hallinto- ja valvontajärjestelmää; tämän vuoksi komission on tarpeen vahvistaa toteuttavat toimenpiteet sekä maantieteellisen tietojärjestelmän aikaansaamiseksi noudatettavat yksityiskohtaiset säännöt ja perusteet; tämän vuoksi on tarpeen kumota asetukset (ETY) N:o 154/75 (7) ja (ETY) N:o 2261/84 (8), uudistuksen vaihtoehdot saattavat kannustaa tuottajia istuttamaan uusia oliivipuita; kyseiset uudet istutukset vaarantaisivat tulevaisuudessa markkinoiden tasapainon, vaikka ne ovat jo nyt ylijäämäiset; tämän riskin välttämiseksi on syytä säätää tässä vaiheessa uusien istutusten jättämisestä kaikkien tulevien tukijärjestelmien ulkopuolelle, paitsi jos ne ovat osa komission hyväksymää ohjelmaa; komission ehdotuksen esittämisen ja hyväksymisen välisen ajan vuoksi on tarpeen jättää ulkopuolelle myös sitä päivää, jona toimijoille on ilmoitettu tästä komission aikeesta, seuraavasta kuukaudesta alkaen tehdyt istutukset, ja oliiviöljyalan uudistustarve perustuu siihen, että on mahdotonta pitää yllä tiettyjä asetuksessa N:o 136/66/ETY säädettyjä toimenpiteitä; kyseiset toimenpiteet on syytä kumota 1 päivästä marraskuuta 2001 huolimatta tässä asetuksessa säädetyistä siirtymäajan mukautuksista, ON ANTANUT TÄMÄN ASETUKSEN: 1 artikla Muutetaan asetus N:o 136/66/ETY seuraavasti: 1. Korvataan 2 a artiklan 2 kohdassa ilmaisu "interventiohinnan" seuraavasti: "tuotannon tavoitehinnan, josta on vähennetty tuotantotuki sekä määrä, jossa otetaan huomioon markkinoiden muutokset ja oliiviöljyn kuljetuskulut tuotantoalueilta kulutusalueille," 2. Korvataan 4 artikla seuraavasti: "4 artikla 1. Yhteisössä otetaan käyttöön tuotannon tavoitehinta. Kyseinen hinta vahvistetaan tukkukauppavaiheessa yleisen kauppalaadun neitsytoliiviöljylle, jonka öljyhappona ilmoitettujen vapaiden rasvahappojen määrä on 3,3 grammaa sataa grammaa kohti. 2. Edellä 1 kohdassa tarkoitettu tuotannon tavoitehinta markkinointivuosiksi 1998/1999-2000/2001 vahvistetaan 383,77 ecuksi sadalta kilogrammalta. 3. Oliiviöljyn markkinointivuosi alkaa 1 päivänä marraskuuta ja päättyy seuraavan vuoden 31 päivänä lokakuuta, paitsi jos neuvosto päättää poikkeuksesta määräenemmistöllä komission ehdotuksesta." 3. Korvataan 5 artikla seuraavasti: "5 artikla 1. Otetaan käyttöön oliiviöljyn tuotantotuki. Tuen tarkoituksena on edistää kohtuullisten tulojen muodostumista tuottajille. Tukea myönnetään oliivinviljelijöille tosiasiallisesti tuotetun oliiviöljymäärän perusteella. Tuki on maksettava kokonaisuudessaan oliivinviljelijöille sanotun kuitenkaan rajoittamatta yhteisön sääntelyssä säädettyjä eri alennuksia. 2. Edellä 1 kohdassa tarkoitettu tuotantotuen yhtenäinen määrä markkinointivuosiksi 1998/1999- 2000/2001 vahvistetaan 142,20 ecuksi 100 kilogrammalta. 3. Oliiviöljyn enimmäismäärä, johon 1 kohdassa tarkoitettua tukea sovelletaan, on 1 562 400 tonnia markkinointivuotta kohti. Tämä enimmäismäärä jaetaan jäsenvaltioiden kesken seuraavasti (kansallinen taattu enimmäismäärä): >TAULUKON PAIKKA> 4. Jos tosiasiallinen tuotanto on tietyissä jäsenvaltioissa jonakin markkinointivuonna alle niiden kansallisen taatun enimmäismäärän, kyseisten erotusten summa jaetaan muiden jäsenvaltioiden kesken suhteessa niiden kansallisiin taattuihin enimmäismääriin. Edellä 2 kohdassa tarkoitettu tuen määrä myönnetään kullekin jäsenvaltiolle, jonka tukeen oikeutettu tosiasiallinen tuotanto on enintään kansallisen taatun enimmäismäärän suuruinen, tarvittaessa korotettuna ensimmäisen alakohdan mukaisesti. Muissa jäsenvaltioissa myönnetty yhtenäinen tuen määrä on yhtä suuri kuin 2 kohdassa tarkoitettu määrä, johon sovelletaan kerrointa. Mainittu kerroin saadaan jakamalla kyseisen jäsenvaltion kansallinen taattu enimmäismäärä, tarvittaessa korotettuna ensimmäisen alakohdan mukaisesti, tukeen oikeutetulla tosiasiallisella tuotannolla. 5. Tukeen oikeutetun oliiviöljymäärän määrittämiseen liittyvän valvonnan ohjaamiseksi oliivien ja öljyn tuotokset vahvistetaan kutakin markkinointivuotta varten yhtenäistä tuotantoaluetta kohti. 6. Hyväksytyt tuottajaorganisaatiot tai niiden hyväksytyt liitot voidaan ottaa mukaan 4 kohdassa tarkoitetun tosiasiallisen tuotannon määritystyöhön sekä 5 kohdassa tarkoitettujen tuotosten vahvistamiseen liittyviin töihin. 7. Kaikille tuottajille tai osalle tuottajista myönnetystä tuotantotuesta annetaan prosenttiosuus oliiviöljytuotannon laadun ja sen ympäristövaikutuksen parantamiseen pyrkivien alueellisten toimien rahoitukseen kussakin tuottajajäsenvaltiossa. Markkinointivuosina 1998/1999-2000/2001 ensimmäisessä alakohdassa tarkoitettu prosenttiosuus vahvistetaan 1,4 prosentiksi oliiviöljyn tuottajille myönnetystä tuotantotuesta. 8. Neuvosto päättää määräenemmistöllä komission ehdotuksesta tämän artiklan soveltamista koskevista yleisistä säännöistä. 9. Edellä 5 kohdassa tarkoitetut tuotokset ja tämän asetuksen soveltamista koskevat yksityiskohtaiset säännöt vahvistetaan 38 artiklassa säädettyä menettelyä noudattaen ja tarvittaessa neuvoston asetuksen (ETY) N:o 729/70 13 artiklassa säädettyä menettelyä noudattaen." 4. Poistetaan 5 a, 7 ja 8 artikla. 5. Korvataan 11 artikla seuraavasti: "11 artikla 1. Yhteisö voi toteuttaa suoraan tai välillisesti tiedotustoimia sekä muita toimia, joiden tavoitteena on edistää yhteisössä tuotetun oliiviöljyn kulutusta jäsenvaltioissa tai kolmansissa maissa. Ensimmäisessä alakohdassa tarkoitetut toimet voivat olla seuraavat: a) olemassa olevan tiedon jakaminen erityisesti oliiviöljyn ravintoarvosta, b) markkinatutkimukset oliiviöljymarkkinoiden laajentamiseksi, c) mainos-, suhdetoiminta- ja myynninedistämistoimet oliiviöljyn ja sellaisten tuotteiden, joiden valmistukseen sitä tarvitaan, kulutuksen lisäämiseksi erityisesti oliiviöljyn laadun korostamiseksi, d) tutkimukset ja erityisesti ne, joiden tavoitteena on oliiviöljyn ravitsemuksellisten ominaisuuksien tieteellinen tutkiminen, e) tutkimukset myynninedistämiskampanjoiden tulosten arvioimiseksi. 2. Komissio toimittaa neuvostolle seuraavaa markkinointivuotta varten suunnittelemansa tai seuraavia markkinointivuosia varten suunnittelemiensa toimien ohjelman. Komissio voi neuvotella erityisesti markkinatutkimuksiin ja mainontaan erikoistuneita elimiä sekä tutkimuslaitoksia tämän ohjelman laatimista varten. 3. Komissio päättää 1 kohdassa luetelluista toimista kuultuaan rasvojen hallintokomiteaa 39 artiklassa säädettyä menettelyä noudattaen. 4. Yhteisö voi rahoittaa 1 kohdassa tarkoitetuista toimista aiheutuvat menot sataprosenttisesti ja ne katsotaan asetuksen (ETY) N:o 729/70 3 artiklassa tarkoitetuiksi interventioiksi. 5. Tämän artiklan soveltamista koskevista yksityiskohtaisista säännöistä säädetään 38 artiklassa säädettyä menettelyä noudattaen." 6. Korvataan 11 a artiklan ensimmäinen alakohta seuraavasti: "Jäsenvaltioiden on toteutettava omalta osaltaan tarvittavat toimenpiteet 5 artiklassa säädetyn tukijärjestelmän rikkomusten seuraamuksiksi. Jos asetuksessa (ETY) N:o 2262/84 säädetyt tarkastustoimielimet ilmoittavat rikkomuksesta, jäsenvaltioiden on päätettävä jatkotoimenpiteistä ilmoitusta seuraavien 12 kuukauden kuluessa." 7. Poistetaan 12 artikla. 8. Korvataan 12 a artikla seuraavasti: "12 a artikla Jos markkinat häiriintyvät tietyillä yhteisön alueilla, asetuksen (EY) N:o 952/97 mukaisesti hyväksytyt ryhmittymät tai liitot voidaan päättää valtuuttaa 38 artiklassa säädettyä menettelyä noudattaen tekemään sopimuksia niiden kaupan pitämän oliiviöljyn varastoinnista." 9. Poistetaan 20 artiklan 2 kohta. 10. Poistetaan 20 a artiklan 2 kohdan viimeinen alakohta sekä 4 kohta. 11. Korvataan 20 d artiklan 1 kohta seuraavasti: "1. Hyväksytyille organisaatioille ja liitoille tämän asetuksen mukaisesti maksettavan tuen määrästä pidätetään prosenttiosuus. Näin saatu määrä käytetään 5 artiklan 6 kohdasta ja 20 c artiklasta johtuvasta toiminnasta aiheutuvien kulujen rahoitukseen. Ensimmäisessä alakohdassa tarkoitettu prosenttiosuus tuotantotuen määrästä markkinointivuosina 1998/1999-2000/2001 vahvistetaan 0,8 prosentiksi." 12. Poistetaan 20 d artiklan 3 kohta. 13. Korvataan liitteen 1 kohta seuraavasti: "1. Neitsytoliiviöljyt: Öljyt, jotka on saatu oliivipuun hedelmistä ainoastaan mekaanisia tai muita fysikaalisia valmistusmenetelmiä käyttäen sellaisissa olosuhteissa, varsinkin lämpöolosuhteissa, jotka eivät johda öljyn laadun heikkenemiseen, ja joita ei ole käsitelty muuten kuin pesemällä, dekantoimalla, sentrifugoimalla tai suodattamalla, mutta ei kuitenkaan öljyt, jotka on valmistettu liuottimilla uuttamalla tai uudelleen esteröimällä, tai oliiviöljyn ja muiden öljyjen keskinäiset seokset. Neitsytoliiviöljyistä käytetään seuraavia luokkia ja nimityksiä: a) ekstra-neitsytoliiviöljy: neitsytoliiviöljy, jonka vapaiden rasvahappojen pitoisuus öljyhappona ilmaistuna saa olla enintään 1 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset; b) neitsytoliiviöljy (ilmaisua `hieno` saadaan käyttää tuotanto- ja tukkukauppaportaassa): neitsytoliiviöljy, jonka vapaiden rasvahappojen pitoisuus öljyhappona ilmaistuna saa olla enintään 2 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset; c) yleisen kauppalaadun neitsytoliiviöljy: neitsytoliiviöljy, jonka vapaiden rasvahappojen pitoisuus öljyhappona ilmaistuna saa olla enintään 3,3 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset; d) oliivipolttoöljy: neitsytoliiviöljy, jonka vapaiden rasvahappojen pitoisuus öljyhappona ilmaistuna on enemmän kuin 3,3 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset." 2 artikla 1. Asetuksesta (ETY) N:o 154/75 poiketen oliivirekisteriin liittyvät työt suunnataan markkinointivuosina 1998/1999-2000/2001 maantieteellisen tietojärjestelmän perustamiseen, päivitykseen ja käyttöön. Maantieteellinen tietojärjestelmä perustuu oliivirekisterin tietoihin. Lisätietoja saadaan tukihakemuksiin liittyvistä viljelyilmoituksista. Maantieteellisen tietojärjestelmän tiedot paikannetaan atk-ilmakuvien avulla. 2. Jäsenvaltioiden on todettava, että viljelyilmoitusten ja maantieteellisen tietojärjestelmän tiedot vastaavat toisiaan. Jos tätä vastaavuutta ei ole vahvistettu, jäsenvaltion on tehtävä paikalla toteutettavia toteamisia ja tarkastuksia. Komissio määrittelee ensimmäisessä alakohdassa tarkoitettuun vastaavuuteen liittyvät yksityiskohtaiset säännöt ja perusteet sekä sallitut poikkeamat. Se määrittelee myös kunakin markkinointivuonna 1998/1999-2000/2001 paikalla toteutettavia toteamisia ja tarkastuksia koskevat yksityiskohtaiset säännöt sekä niiden laajuuden. 3. Jos 2 kohdassa tarkoitetuissa toteamisissa ja tarkastuksissa käy ilmi, että viljelyilmoituksissa on epätarkkuuksia erityisesti oliivipuiden lukumäärässä, jäsenvaltion on sovellettava havaittujen erojen mukaisesti yhden tai useamman markkinointivuoden ajan - tukikelpoisen oliiviöljyn määrän vähennystä tai - kyseisten oliivipuiden jättämistä tuen ulkopuolelle komission määrittelemien yksityiskohtaisten sääntöjen ja perusteiden mukaisesti. 4. Komissio säätää tämän artiklan mukaisesti määriteltävistä toteutettavista toimenpiteistä, perusteista tai laajuuksista markkinointivuosiksi 1998/1999-2000/2001 asetuksen N:o 136/66/ETY 38 artiklassa säädettyä menettelyä noudattaen. 5. Tässä artiklassa säädettyjä toimenpiteitä sovelletaan poiketen siitä, mitä asetuksessa (ETY) N:o 2261/84 säädetään viljelyilmoituksista ja niiden yhteydestä tukeen. 3 artikla 1. Komissio voi säätää asetuksen 136/66/ETY 38 artiklassa tarkoitettua menettelyä noudattaen tarvittavat toimenpiteet, jotta varmistetaan joustava siirtyminen markkinointivuonna 1997/1998 voimassa olevasta järjestelmästä tällä asetuksella käyttöön otetuista toimenpiteistä johtuvaan järjestelmään. 2. Neuvosto päättää komission vuoden 2000 aikana esittämän ehdotuksen perusteella toimenpiteistä, joilla korvataan asetuksella 136/66/ETY käyttöön otettu rasva-alan yhteinen markkinajärjestely 1 päivästä marraskuuta 2001. 4 artikla Sellaiset ylimääräiset oliivipuut ja vastaavat alat, jotka on istutettu 1 päivän toukokuuta 1998 jälkeen tai joista ei ole tehty viljelyilmoitusta myöhemmin päätettävään määräaikaan mennessä, eivät voi olla perusteena oliivin tuottajille tarkoitetulle tuelle osana 1 päivänä marraskuuta 2001 voimaan tulevaa rasva-alan yhteistä markkinajärjestelyä. Voidaan kuitenkin myöhemmin määritettävissä rajoissa ottaa huomioon jonkin komission hyväksymän ohjelman yhteydessä säädetyillä pinta-aloilla: - vanhan oliivitarhan käyttötarkoituksen muuttamisen yhteydessä todetut ylimääräiset oliivipuut tai - uudet istutukset. Tämän artiklan soveltamista koskevat yksityiskohtaiset säännöt annetaan asetuksen 136/66/ETY 38 artiklassa säädettyä menettelyä noudattaen. 5 artikla Kumotaan asetuksen 136/66/ETY 5, 11 a, 12 a, 13 ja 20 a artikla 1 päivästä marraskuuta 2001. Kumotaan asetukset (ETY) N:o 3089/78 ja (ETY) N:o 1970/80. 6 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL 172, 30.9.1966, s. 3025/66. Asetus sellaisena kuin se on viimeksi muutettuna asetuksella (EY) N:o 1581/96 (EYVL L 206, 16.8.1996, s. 11). (2) EYVL L 208, 3.8.1984, s. 11. Asetus sellaisena kuin se on viimeksi muutettuna asetuksella (EY) N:o 2599/97 (EYVL L 351, 23.12.1997, s. 17). (3) EYVL L 369, 29.12.1978, s. 12. Asetus sellaisena kuin se on viimeksi muutettuna asetuksella (EY) N:o 1582/96 (EYVL L 206, 16.8.1996, s. 13). (4) EYVL L 94, 28.4.1970, s. 13. Asetus sellaisena kuin se on viimeksi muutettuna asetuksella (EY) N:o 1287/95 (EYVL L 125, 8.6.1995, s. 1). (5) EYVL L 192, 26.7.1980, s. 5. Asetus sellaisena kuin se on muutettuna asetuksella (ETY) N:o 1651/86 (EYVL L 145, 30.5.1986, s. 10). (6) EYVL L 142, 2.6.1997, s. 30. (7) EYVL L 19, 24.1.1975, s. 1. Asetus sellaisena kuin se on viimeksi muutettuna asetuksella (ETY) N:o 3788/85 (EYVL L 367, 31.12.1985, s. 1). (8) EYVL L 208, 3.8.1984, s. 3. Asetus sellaisena kuin se on viimeksi muutettuna asetuksella (EY) N:o 636/95 (EYVL L 67, 25.3.1995, s. 1).